CELEX: 32001D0662
Language: ro
Date: 2001-08-07 00:00:00
Title: Decizia Comisiei din 7 august 2001 de modificare a Deciziei 94/467/CE privind stabilirea condițiilor de sănătate pentru transportul ecvideelor provenite dintr-o țară terță către o altă țară terță, în conformitate cu articolul 9 alineatul (1) din Directiva 91/496/CEE a Consiliului [notificată cu numărul C(2001) 2482]Text cu relevanță pentru SEE.

03/Volumul 39
            
            
               RO
            
            
               Jurnalul Ofícial al Uniunii Europene
            
            
               51
            
         32001D0662
   
               L 232/28
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 7 august 2001
   de modificare a Deciziei 94/467/CE privind stabilirea condițiilor de sănătate pentru transportul ecvideelor provenite dintr-o țară terță către o altă țară terță, în conformitate cu articolul 9 alineatul (1) din Directiva 91/496/CEE a Consiliului
   [notificată cu numărul C(2001) 2482]
   (Text cu relevanță pentru SEE)
   (2001/662/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/496/CEE a Consiliului din 15 iulie 1991 de stabilire a principiilor privind organizarea controalelor sanitar-veterinare ale animalelor provenite din țări terțe introduse în Comunitate și de modificare a directivelor 89/662/CEE, 90/425/CEE și 90/675/CEE (1), astfel cum a fost modificată ultima dată prin Directiva 96/43/CE (2), în special articolul 9 alineatul (1) litera (c),
   întrucât:
   
               (1)
            
            
               Directiva 90/426/CEE a Consiliului din 26 iunie 1990 privind condițiile de sănătate animală care reglementează circulația și importul de ecvidee din țări terțe (3) a fost modificată ultima dată prin Decizia 2001/298/CE (4).
            
         
               (2)
            
            
               Decizia 92/260/CEE a Comisiei (5), astfel cum a fost modificată ultima dată prin Decizia 2001/619/CE (6), a stabilit condițiile de sănătate animală și certificarea sanitar-veterinară pentru intrarea temporară a cailor înregistrați. Prezenta decizie impune, printre altele, respectarea unei limite pentru perioada de ședere în țara de expediție. Cu toate acestea, șederea în statele membre sau în anumite țări terțe specificate poate fi luată în considerare la calcularea perioadei respective, cu condiția să fie îndeplinite cel puțin aceleași condiții de sănătate.
            
         
               (3)
            
            
               Decizia 94/467/CE a Comisiei (7) a stabilit condițiile de sănătate animală pentru transportul ecvideelor provenite dintr-o țară terță către o altă țară terță, în conformitate cu articolul 9 alineatul (1) din Directiva 91/496/CEE. Detaliile condițiilor de sănătate animală sunt cele prevăzute de Decizia 92/260/CEE.
            
         
               (4)
            
            
               Situația actuală complică inutil tranzitul prin statele membre al anumitor ecvidee, altfel eligibile pentru intrarea temporară sau pentru importurile permanente în cadrul Comunității. Prezenta decizie are ca scop facilitarea tranzitului cailor înregistrați.
            
         
               (5)
            
            
               Măsurile prevăzute de prezenta decizie sunt conforme cu avizul Comitetului permanent veterinar,
            
         ADOPTĂ PREZENTA DECIZIE:
   Articolul 1
   La articolul 1 din Decizia 94/467/CE se inserează un al treilea alineat, după cum urmează:
   
      „(3)   Prin derogare de la prevederile alineatului (2) și numai în cazul cailor înregistrați, lista țărilor de la a treia liniuță de la litera (d) din secțiunea III a certificatelor A, B, C, D și E din anexa II la Decizia 92/260/CEE se înlocuiește cu lista cu țările terțe din anexa I la Decizia 92/260/CEE, grupele A-E.”
   
   Articolul 2
   Prezenta decizie se adresează statelor membre.
   
      Adoptată la Bruxelles, 7 august 2001.
      
         
            Pentru Comisie
         
         David BYRNE
         
         
            Membru al Comisiei
         
      
   
   
      (1)  JO L 268, 24.9.1991, p. 56.
   
      (2)  JO L 162, 1.7.1996, p. 1.
   
      (3)  JO L 224, 18.8.1990, p. 42.
   
      (4)  JO L 102, 12.4.2001, p. 63.
   
      (5)  JO L 130, 15.5.1992, p. 67.
   
      (6)  JO L 215, 9.8.2001, p. 55.
   
      (7)  JO L 190, 26.7.1994, p. 28.